Ausztria 1938-as német megszállását követően az osztrák tengerészeket és tiszteket a "Kriegsmarinéban" újra alkalmazták. A hajó elnevezése tisztelgés volt az osztrák–magyar haditengerészet hagyományai előtt. A "Prinz Eugen" hordozta az osztrák–magyar dreadnought, a Tegetthoff harangját. Ezenkívül a "Prinz Eugen" lövegtornyai is osztrák városokról lettek elnevezve. Ezek név szerint Graz, Braunau, Innsbruck és Wien (Bécs) voltak. A hajó vízrebocsátása alkalmából Horthy Miklós és felesége lettek a hajó keresztszülei, Horthy felesége csapta oda a pezsgősüveget a tathoz az avatóünnepségen. Később a hajó mindenkori új kapitányai levélben lejelentkeztek Horthynál, amit az admirális mindig köszönőlevélben nyugtázott.